Obchodné centrum Dubrawa

Obchodné centrum Dubrawa je nákupné stredisko na ulici Pri hrubej lúke v Bratislave - Dúbravke.http://www.dubravskatv.sk/cms/obchodne-centrum-dubrawa-v-dubravke Otvorené bolo v auguste 2013.http://sdetmi.com/podujatia/detail/4844/slavnostne-otvorenie-oc-dubrawa Nachádza sa pri konečnej zastávke električkovej trate v Dúbravke. Ide o menšie lokálne nákupné stredisko, ktoré sa prezentuje ako sídliskové obchodné centrum s prenajímateľnou plochou 5000 metrov štvorcových, spádovú oblasť tvoria  obyvatelia Dúbravky a jej okolia.  

V rámci Bratislavy ide o podobný koncept ako v prípade nákupného strediska Glavica v Devínskej Novej Vsi, Hron v Podunajských Biskupiciach, alebo OC Vajnoria vo Vajnoroch, keď je hlavným nájomcom predajňa potravín Tesco v spojení s menšími prevádzkami. Kľúčovým nájomcom je aj tu menší hypermarket Tesco, nákupná pasáž obsahuje spolu 18 obchodov a gastro prevádzok. Nadzemné parkovisko má kapacitu 160 áut a podzemné 85. Slovenská investičná spoločnosť M-Market majetkovo vstúpila do OC Dubrawa v decembri 2020.https://www.teraz.sk/ekonomika/oc-dubrawa-v-bratislave-ma-noveho-maji/515676-clanok.html

Stredisko má detský kútik a príležitostne sa tu konajú pre deti rôzne akcie, napríklad fotenie s Mikulášom,http://www.sdetmi.com/podujatia/detail/24221/mikulas-v-oc-dubrawa alebo divadielka pre deti.https://kidstownm.citylife.sk/miesto/oc-dubrawa

 História 

Výstavba budovy bola dokončená v roku 2013. Dvojpodlažná budova ponúka obchodné priestory pre prevádzky s výmerou od 20 po 194 metrov štvorcových. Medzi pôvodných nájomcov patrilo Tesco, kaviareň, pizzeria, čínske bistro, dm drogéria, kaderníctvo, herňa, kníhkupectvo a poisťovňa Wüstenrot Slovensko.

Investorom stavby bola firma Dúbravčice, s.r.o., za ktorou stojí Eurolease RE Development, s.r.o., ktorá patrí do skupiny firiem Raiffeisen. Výstavbu budovy zabezpečila Tatra Residence, developerská dcéra Tatra banky. 

 Obchody a služby 
 Potraviny: hypermarket Tesco, 1.Day, Danubius - mäsiarstvo, Mix Markt
 Gastro: Bistro Panvica, Panda Bistro
 Iné: 101 drogerie, Action, Coffee House Aura, Czehlárik, lekáreň Dr. Max, Dream nails, Geco Tabak, Kaderníctvo Miriama, Mix.Max, Monaco, samoobslužná práčovňa Quickwash, Vaprio, Zlatníctvo Mili
(Platné k máju 2025)

 Dopravné spojenie 

 Referencie 

 Externé odkazy 
 Domovská stránka

Kategória:Nákupné centrá v Bratislave
Kategória:Dúbravka (Bratislava)